Odločba Komisije

z dne 20. oktobra 2003

o spremembi Odločbe 93/402/EGS glede uvoza svežega mesa iz Argentine

(notificirano pod dokumentarno številko K(2003)3827)

(Besedilo velja za EGP)

(2003/758/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Uredbo (ES) št. 807/2003 [2], in zlasti člena 14(3) Direktive,

ob upoštevanju Direktive Sveta 2002/99/ES z dne 16. decembra 2002 o pravilih v zvezi z zdravstvenim varstvom živali, ki urejajo proizvodnjo, obdelavo, distribucijo in uvoz izdelkov živalskega izvora, namenjenih prehrani ljudi [3], in zlasti člena 8(4),

ob upoštevanju naslednjega:

(1) Odločba Komisije 93/402/EGS z dne 10. junija 1993 o pogojih v zvezi z zdravstvenim varstvom živali in veterinarskimi spričevali za uvoz svežega mesa iz držav Južne Amerike [4], kakor je bila nazadnje spremenjena z Odločbo 2003/658/ES [5], velja za Argentino, Brazilijo, Čile, Kolumbijo, Paragvaj in Urugvaj.

(2) Komisija je bila obveščena o izbruhu slinavke in parkljevke v Argentini v departmaju General José de San Martin v provinci Salta in z Odločbo 2003/658/ES je bil začasno prekinjen uvoz izkoščenega in zorjenega govejega mesa iz departmajev General José de San Martin, Rivadavia, Oran, Iruya in Santa Victoria v provinci Salta ter iz departmaja Ramón Lista v provinci Formosa.

(3) Vendar so argentinski veterinarski organi dne 19. septembra 2003 obvestili službe Komisije, da so razširili območje, za katerega velja omejitev, da bi preprečili nadaljnje širjenje bolezni v druge dele Argentine in oblikovali varovalni pas vzdolž meja z drugimi državami.

(4) Novo območje, za katerega so argentinski veterinarski organi uvedli omejitev, zajema departmaje Matacos in Bermejo v provinci Formosa, departma Almirante Brown v provinci Chaco ter departma Patiño v provinci Formosa.

(5) Na podlagi informacij, ki so se zahtevale od argentinskih veterinarskih organov in ki so jih ti organi predložili, ni mogoče v celoti oceniti stanja v zadevnih območjih, ker ni popolnoma jasno, kateri ukrepi se uporabljajo za živali na teh ozemljih in kakšni so rezultati vzorčenja, ki se izvaja.

(6) Zaradi te negotovosti in zaradi varovanja zdravstvenega stanja živali v Evropski skupnosti je priporočljivo začasno prekiniti uvoz izkoščenega in zorjenega govejega mesa na regionalni podlagi s celotnega ozemlja provinc Formosa, Chaco in Salta, prav tako pa iz province Jujuy zaradi njene geografske lege.

(7) Ker pa v teh dodatnih območjih Argentine ni jasnih dokazov o bolezni, je treba dovoliti, da se v Skupnost uvaža izkoščeno in zorjeno sveže goveje meso, namenjeno prehrani ljudi, ter izkoščeno meso in drobovina za hrano za hišne živali od živali, ki so bile zaklane, predelane in za katere so bila izdana spričevala pred 8. oktobrom 2003.

(8) Odločbo 93/402/EGS je treba zato ustrezno spremeniti.

(9) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Odločba 93/402/EGS se spremeni:

1. Priloga I se nadomesti z besedilom v Prilogi I k tej odločbi,

2. Priloga II se nadomesti z besedilom v Prilogi II k tej odločbi.

Člen 2

Države članice spremenijo ukrepe, ki jih uporabljajo za uvoz, da bi jih uskladile s to odločbo, sprejete ukrepe pa nemudoma objavijo na ustrezen način. O tem takoj obvestijo Komisijo.

Člen 3

Ta odločba je naslovljena na države članice.

V Bruslju, 20. oktobra 2003

Za Komisijo

David Byrne

Član Komisije

[1] UL L 302, 31.12.1972, str. 28.

[2] UL L 122, 16.5.2003, str. 36.

[3] UL L 18, 23.1.2002, str. 11.

[4] UL L 179, 22.7.1993, str. 11.

[5] UL L 232, 18.9.2003, str. 59.

--------------------------------------------------

PRILOGA I

PRILOGA I

Poimenovanje ozemelj Južne Amerike, za namene certificiranja zdravstvenega varstva živali

Država | Ozemlje | Poimenovanje ozemlja |

Oznaka | Različica |

Argentina | AR | 1/2001 | Celotna država |

AR-1 | 5/2002 | Province Buenos Aires, Catamarca, Córdoba, Corrientes, Entre Ríos, La Pampa, La Rioja, Mendoza, Misiones, Neuquén, Rio Negro, San Juan, San Luis, Santa Fe, Santiago del Estero in Tucuman |

AR-3 | 1/2002 | Chubut, Santa Cruz in Tierra del Fuego (Ognjena zemlja) |

AR-4 | 1/2003 | Province Chaco, Formosa (razen ozemlja Ramón Lista), Jujuy, Salta (razen departmajev General José de San Martín, Rivadavia, Orán, Iruya in Santa Victoria) |

Brazilija | BR | 1/1993 | Celotna država |

BR-1 | 2/2001 | Zvezne države: Rio Grande do Sul; Parana, Minas Gerais (razen regionalnih okrožij Oliveira, Passos, São Gonçalo de Sapucai, Setelagoas in Bambuí), São Paulo, Espirito Santo, Mato Grosso do Sul (razen občin Sete Quedas, Sonora, Aquidauana, Bodoquena, Bonito, Caracol, Coxim, Jardim, Ladario, Miranda, Pedro Gomes, Porto Murtinho, Rio Negro, Rio Verde do Mato Grosso in Corumba), Santa Catarina Goias in regionalne enote Cuiaba (razen občin San Antonio de Leverger, Nossa Senhora do Livramento, Pocone in Barão de Melgaço), Caceres (razen občine Caceres), Lucas do Rio Verde, Rondonopolis (razen občine Itiquiora), Barra do Garças in Barra do Bugres v Mato Grosso |

BR-2 | 1/2002 | občina Sete Quedas v Mato Grosso do Sul |

Čile | CL | 1/1993 | Celotna država |

Kolumbija | CO | 1/1993 | Celotna država |

CO-1 | 1/1993 | Cona znotraj naslednjih meja: od kraja, kjer se reka Murri izliva v reko Atrato, v smeri toka reke Atrato do njenega izliva v Atlantski ocean, od tam proti panamski meji ob atlantski obali do Cabo Tiburon; od tam ob kolumbijsko-panamski meji do Tihega oceana; od tam pa do ustja reke Valle ob pacifiški obali in potem naravnost do kraja, kjer se reka Murri izliva v reko Atrato. |

CO-2 | 1/1993 | Občine Arboletas, Necocli, San Pedro de Uraba, Turbo, Apartado, Chigorodo, Mutata, Dabeiba, Uramita, Murindo, Riosucio (desni breg reke Atrato) in Frontino |

CO-3 | 1/1993 | Cona znotraj naslednjih meja: od ustja reke Sinu ob Atlantskem ocenu, gorvodno ob reki Sinu do njenega izvira pri Alto Paramillo, od tam do Puerto Rey ob Atlantskem oceanu, vzdolž meje med departmajema Antiquia in Cordoba, od tam pa ob atlantski obali do ustja reke Sinu |

Paragvaj | PY | 1/1993 | Celotna država |

PY-1 | 1/2002 | območji Chaco central in San Pedro |

Urugvaj | UY | 1/2001 | Celotna država |

--------------------------------------------------

PRILOGA II

PRILOGA II

Jamstva za zdravstveno varstvo živali, ki se zahtevajo za certificiranje [1]

PL za prehrano ljudi

MI 1 = srca.

2 = jetra.

3 = žvečne mišice.

4 = jeziki.

HH = Ž namenjeno hrani za hišne živali.

Država | Ozemlje | Vzorec spričevala za sveže meso brez drobovine | Vzorec spričevala za drobovino |

Vrsta | goveda | ovac | kopitarjev |

Govedo | Ovce/koze | Prašiči | Kopitarji | PL | MI | HHŽ | PL | HHŽ |

1 | 2 | 3 | 4 |

Argentina | AR | – | – | – | D | – | – | – | – | – | – | – | – | D |

AR-1 | A | – | – | D | – | – | – | – | – | F | – | – | D |

AR-3 | B | B | – | D | B | B | B | B | B | B | B | B | D |

AR-4 | A | – | – | D | – | – | – | – | – | F | – | – | D |

Brazilija | BR | – | – | – | D | – | – | – | – | – | – | – | — | D |

BR-1 | A | – | – | D | – | – | – | – | – | F | – | — | D |

BR-2 | A | – | – | D | – | – | – | – | – | F | – | — | D |

Čile | CL | B | B | H | D | B | B | B | B | B | B | B | B | D |

Kolumbija | CO | — | — | — | D | — | — | — | — | — | — | — | — | D |

CO-1 | A | — | — | D | — | — | — | — | — | — | — | — | D |

CO-2 | — | — | — | D | — | — | — | — | — | — | — | — | D |

CO-3 | A | — | — | D | — | — | — | — | — | — | — | — | D |

Paragvaj | PY | — | — | — | D | — | — | — | — | — | — | — | — | D |

PY-1 | A | — | — | D | — | — | — | — | — | F | — | — | D |

Urugvaj | UY | A | C | — | D | — | — | — | — | — | F | — | G | D |

--------------------------------------------------